Δ Ε Λ Τ Ι Ο Τ Υ Π Ο Υ

ΘΕΜΑ : ‘’ Επικοινωνία του Δημάρχου Κω κ.Κυρίτση με τον Αν.Υπουργό Δημόσιας Τάξης κ.Πανούση για να μεταφερθούν άμεσα οι παράνομοι μετανάστες και πρόσφυγες στην Αθήνα’’

Τηλεφωνική επικοινωνία με τον Αν.Υπουργό Δημόσιας Τάξης κ.Πανούση είχε αργά το μεσημέρι ο Δήμαρχος Κω.

Η συζήτηση του Υπουργού με τον Δήμαρχο έγινε σε άριστο κλίμα. Υπήρξε κατανόηση και συναντίληψη.

Ο κ.Κυρίτσης έθεσε στον κ.Πανούση το ζήτημα της άμεσης μετακίνησης των 2.500 και πλέον προσφύγων στην Αθήνα, προκειμένου να γίνει η διαδικασία ταυτοποίησης στη Διεύθυνση Αλλοδαπών.

Από την πλευρά του ο Αν.Υπουργός Δημόσιας Τάξης αναγνώρισε τη δυσκολία διαχείρισης του προβλήματος σε τοπικό επίπεδο και δεσμεύθηκε να επισπεύσει τη διαδικασία μεταφοράς του μεγάλου όγκου των παράνομων μεταναστών και προσφύγων στην Αθήνα.

Ο Δήμαρχος Κω **ενημέρωσε παράλληλα το γραφείο του Πρωθυπουργού και τους πολιτικούς αρχηγούς για την εκρηκτική κατάσταση που έχει δημιουργηθεί στην Κω.**

Σε δήλωση του , ο κ.Κυρίτσης αναφέρει:

‘’**Ο κ.Πανούσης αποτελεί τη φωνή της λογικής μέσα στην κυβέρνηση. Έδειξε ότι κατανοεί το πρόβλημα και τις επόμενες ώρες θα δρομολογηθεί η άμεση μετακίνηση του κύριου όγκου των παράνομων μεταναστών στην Αθήνα.**

**Επιτέλους κάποιοι πρέπει να κατανοήσουν ότι εδώ δεν μπορεί να γίνει ταυτοποίηση ενός τόσο μεγάλου αριθμού ανθρώπων.**

 **Οι Δήμαρχοι του Αιγαίου, που τα νησιά μας αντιμετωπίζουν πρόβλημα με τις ανεξέλεγκτες μεταναστευτικές ροές, προσβλέπουμε στη συνεργασία του κ.Πανούση .**

**Εμείς θέλουμε να δοθούν βιώσιμες και ρεαλιστικές λύσεις στο πρόβλημα. Και είμαστε έτοιμοι να τις στηρίξουμε.’’**